**Slovenská pošta ruší skrátené otváracie hodiny pobočiek**

Zásielky bude doručovať v štandardne v obmedzenom ochrannom režime

**Bratislava, 22. apríla 2020**

**Poskytovanie poštových služieb bude od štvrtka 23. apríla zabezpečené v štandardnom režime na celom území Slovenska. Slovenská pošta obnoví otváracie hodiny jednotlivých pobočiek a doručovanie doporučených zásielok. Naďalej však budú platiť bezpečnostné a hygienické opatrenia na zamedzenie šírenia ochorenia COVID-19.** **Vyplýva to z dnešného rozhodnutia Úradu pre reguláciu elektronických komunikácií a poštových služieb, ktorým tak ruší svoje dočasné opatrenia o obmedzení prevádzky a poštových služieb.**

Rozsah otváracích hodín pre verejnosť na jednotlivých pobočkách bude v režime z obdobia pred vyhlásením mimoriadnej situácie, s výnimkou prestávok na nutnú dezinfekciu priestorov pôšt v trvaní 30, resp. 60 minút. Kvôli nedostatku personálu môžeme selektívne pristupovať k zmenám v otváracích hodinách. Oproti štandardnej prevádzke máme momentálne o 1400 zamestnancov menej, čo je významný rozdiel. Zo zamestnancov čerpajúcich PN alebo OČR je viac ako 80% priehradkových zamestnancov a doručovateľov. **Pošty však naďalej ostávajú zatvorené počas víkendu.**

Aktuálne otváracie hodiny pobočiek nájdu klienti aj na internetovej stránke Slovenskej pošty, v Mobilnej aplikácii Slovenskej pošty a na výveskách jednotlivých pobočiek pôšt.

Slovenská pošta a jej zamestnanci sú súčasťou kritickej infraštruktúry štátu a riadi sa pokynmi kompetentných autorít, Ústredného krízového štábu SR, Úradu verejného zdravotníctva SR, Ministerstva zdravotníctva SR, Ministerstva dopravy a výstavby SR a Úradu pre reguláciu elektronických komunikácií a poštových služieb SR. **S cieľom chrániť našich zamestnancov a obyvateľov miest a obcí naďalej platia ochranné a bezpečnostné opatrenia a vyzývame obyvateľov, aby ich pri návšteve pobočky zodpovedne a dôsledne dodržiavali.** Slovenská pošta naďalej monitoruje a reguluje obsadenosť pobočiek. Vstup na pobočku je možný len s prikrývkou horných dýchacích ciest. Zákazníci si musia pri vstupe dezinfikovať ruky. Platí obmedzený počet zákazníkov v priestoroch pobočiek - na pošte môže byť maximálne 1 zákazník na 25 m2 predajnej plochy pobočky. A čakajúci musia dodržiavať 2-metrový odstup. Vzhľadom na veľkosť niektorých pobočiek a 2-mestrový odstup, v niektorých prípadov pôšt bola Slovenská pošta kvôli tomuto opatreniu nútená zatvoriť niektoré priehradky. Pošty preto vybavia menej zákazníkov za rovnaký čas.

**Obnovené doručovanie doporučených zásielok**

**Doručovanie doporučených zásielok, úradných zásielok, poistených listov, doporučených zásielok do vlastných rúk/ s doručenkou/ dobierkou bude zabezpečované štandardne v súlade s platnými Poštovými podmienkami Slovenskej pošty, teda tak, ako pred zavedením bezpečnostných opatrení v súvislosti s koronavírusom.** Zákazníci tak už nemusia chodiť pre doporučené zásielky na poštu, čím sa odľahčí aktuálna situácia. Oznámenie o uložení zásielky, teda žltý lístok, nechá poštový doručovateľ v schránke iba v prípade, ak adresáta nezastihne na adrese. Zároveň sa pokúsime opätovne doručiť zásielky, ktoré boli uložené na pošte.

**Pre zásielky podané dňom 1. mája sa tiež obnovuje štandardná odberná lehota 18 kalendárnych dní.** To znamená, že pre zásielky podané do konca apríla platí predĺžená úložná lehota o 14 dní.

Pre ochranu našich doručovateľov a ostatných zamestnancov, ako aj pre zákazníkov sme urobili maximum. Doručovatelia a kuriéri sú vybavení dezinfekčnými gélmi, rukavicami, rúškami a k dispozícii majú aj tvárové ochranné štíty a okuliare. Ochranné štíty a okuliare budú používané v prípade mimoriadnych situácií, ak dôjde napríklad k uzavretiu oblastí a vyhláseniu karantény, ako napríklad aktuálne v meste Krompachy a obciach Bystrany a Žehra. Na pobočkách sú okrem rukavíc, rúšok priehradkoví zamestnanci chránení ochrannou priehľadnou bariérou, ktorá zamedzuje priamemu kontaktu so zákazníkom. Dočasnú bariérou sme vybavili aj otvorené pobočky, ktoré poznáte napríklad z obchodných centier. Pošty pravidelne častejšie čistíme, vetráme a dezinfikujeme, regulujeme vstup a pre zákazníkov je k dispozícii aj dezinfekcia rúk.

Preventívne ochranné opatrenia Slovenskej pošty

**Odporúčania a usmernenia pred a pri návšteve našich pobočiek:**

* **zvážte návštevu pobočky**a ak je to možné, vybavte potrebné záležitosti online, cez mobilnú aplikáciu, použite BalíkoBOX alebo počkajte na upokojenie situácie
* **do pobočky vstupujte jednotlivo, postupne**a **LEN s použitím rúška, šálu, šatky, prípadne inej vhodnej alternatívy**;​ poradový lístok si môžete stiahnuť aj v Mobilnej aplikácii Slovenskej pošty
* **v prípade, že zásielku nepotrebujete prevziať, veľmi radi Vám ju uložíme na pobočke počas celej úložnej doby**
* **pre čakanie**na služby, prosíme**, využite priestor pred budovou pošty**
* rešpektujte[**opatrenie Hlavného hygienika SR**](https://www.posta.sk/subory/40215/opatrenie-uvz-sr-uzatvorenie-prevadzok-rezimove-opatrenia-hh-sr-2932020.pdf)o maximálnom počte zákazníkov v priestore pobočky pošty(počet zákazníkov v pobočke pošty v jednom okamihu nemôže prekročiť koncentráciu 1 zákazníka na 25m2 z predajnej plochy)
* **udržiavajte si minimálne 2 metrový odstup**od ostatným zákazníkom
* **použitie dezinfekcie rúk vo vstupe pobočky pošty**
* v prípade, že máte k dispozícii**rukavice, použite ich**pri návšteve pobočky
* **po návšteve pobočky si vydezinfikujte ruky**dezinfekčným prostriedkom na ruky
* na vybavenie záležitostí na**pobočke si môžete priniesť a použiť vlastné pero na písanie**
* **v priestoroch pobočky sa nezdržujte**dlhšie, ako je to potrebné
* **zaplaťte na pobočke platobnou kartou,**aby ste neprichádzali do kontaktu s hotovosťou
* **pristupujte prioritne k priehradkám**, ktoré majú predelený priestor medzi zákazníkom a pracovníčkou pri priehradke
* **rešpektujte ostatné pokyny zamestnancov**, ktorým ide o Vaše zdravie

Odporúčania a usmernenia **pri preberaní zásielok od našich doručovateľov alebo kuriérov**:

* **ak ste v karanténe nepreberajte zásielky, dôchodok, ani sociálnu dávku**, potenciálne môžete šíriť vírus na našich zamestnancom
* ak je to možné **označte si byt, napríklad nalepte na dvere, vchod, bránu lístok KARANTÉNA**
* ak vás kontaktuje kuriér oznámte mu, že ste v karanténe – zásielku nepreberajte
* **zvážte prebratie zásielky**, presmerujte si zásielku do BalíkoBOXu; prípadne komunikujte s doručovateľom alebo kuriérom o spôsobe jej prevzatia prostredníctvom inej osoby
* ak nie ste v karanténe a ak je to možné **preberte zásielku mimo vášho bytu alebo domu**v čo najotvorenejšom priestore
* doručovateľ alebo kuriér môže položiť zásielku s dokumentami pred vaše dvere a odstúpiť do ochrannej vzdialenosti, **na podpis dokumentu použite svoje pero**, **použite VŽDY rúško a rukavice** - nikdy nie osobe v karanténe
* v komunikácii s doručovateľom alebo s kuriérom sa **nezdržujte dlhšie, ako je to potrebné**
* **pred a po návšteve doručovateľa alebo kuriéra si vydezinfikujte ruky** dezinfekčným prostriedkom na ruky, alebo si ich poriadne umyte
* naši zamestnanci sú informovaní a majú kontakty na regionálne úrady verejného zdravotníctva ak niekto **poruší povinnú domáci izoláciu / karanténu s prihliadnutím na ochranu nás všetkých osobu na úrad nahlásia**; za porušenie karantény hrozí pokuta až vo výške 1659€